אנטון היינריך רדזיוויל

אַנְטוֹן הַינְרִיך רַדְזִיוִויל (בגרמנית: Anton Heinrich Radziwill), או אנטוני הנריק רדזיוויל (בפולנית: Antoni Henryk Radziwiłł; ) היה אציל פולני ופרוסי, אריסטוקרט, מוזיקאי ופוליטיקאי. בתחילה דוכס תורשתי של ניאסוויז' ואוליקה, כנצר למשפחת רדזיוויל הוא החזיק גם בתואר הכבוד של  (רייכספירסט של האימפריה הרומית הקדושה). בין השנים 1815 ו-1831 שימש כדוכס-מושל (בפולנית: książę-namiestnik, בגרמנית: Statthalter) של הדוכסות הגדולה של פוזן, פרובינציה אוטונומית של ממלכת פרוסיה שנוצרה מתוך אדמות פולין גדול שסופחו בחלוקות פולין.

ביוגרפיה
ממוזער|250px|דיוקנו, ציור מ-1797
אנטון רדזיוויל נולד ב-13 ביוני 1775 בווילנה ל ולהלנה לבית פז'דז'יצקה. משנת 1792 למד באוניברסיטת גטינגן והוזמן לחצרו של מלך פרוסיה פרידריך וילהלם השני. ב-1796 נישא ל, בתו השנייה של הנסיך אוגוסט פרדיננד, נסיך פרוסיה ומכאן אחייניתו של המלך הפרוסי המנוח פרידריך הגדול. משפחתו החדשה שכנעה אותו שעליו להיות מתווך בין הפולנים שחיו תחת חלוקת פולין השלישית לאחר מרד קושצ'ושקו הכושל לבין השלטונות הפרוסיים בברלין. נע ונד בין ברלין, ורשה וסנקט פטרבורג, פיתח רדזיוויל את הרעיון להפוך את מחוז פרוסיה הדרומית לגרעין של ממלכה פולנית מחודשת, הנשלטת על ידי המלך הפרוסי באוניה פרסונלית.

במהלך המערכה של נפוליאון ב-1806 בפולין במהלך מלחמת הקואליציה הרביעית הוא ניסה להסית התקוממות פולנית נגד הצבא הצרפתי ולשכנע את הנסיך יוזף פוניאטובסקי לנטוש את בעלי בריתו הצרפתיים ולהצטרף לברית האימפריה הרוסית וממלכת פרוסיה. הוא נכשל בשני המקרים, כאשר פרוסיה ספגה תבוסה מוחצת בקרב ינה-אאורשטדט. במקום זאת, חיל המשלוח של נפוליאון הצית את , שהוביל להקמת דוכסות ורשה בשלטון פרידריך אוגוסט הראשון, מלך סקסוניה עם הנסיך פוניאטובסקי כשר המלחמה. בשנים הבאות פרש רדזיוויל לארמונו בברלין והתרכז בהשבת האחוזות העצומות של משפחתו ב מידי אלכסנדר הראשון, קיסר רוסיה.

דוכס-מושל
עם סיום קונגרס וינה ב-1815, הוא נשלח לבירת פולין גדול פוזנן כדוכס-מושל וכנציגו של פרידריך וילהלם השלישי, מלך פרוסיה בדוכסות הגדולה של פוזן. נאבק בין נתיניו הפולנים לשלטונות פרוסיה, רדזיוויל מצא שכוחו מועט, שכן הכוח האמיתי היה בידיו של אוברפרזידנט  ומושלי המחוזות שבראשות המחוזות של פוזן וברומברג. הוא ניסה ללא הצלחה להתנגד למסע הגרמניזציה שהחלו הפרוסים. אירוסיה של בתו  עם הנסיך הפרוסי (לימים הקיסר הגרמני) וילהלם הראשון בוטלו ב-1824.

זמן קצר לאחר פרוץ מרד נובמבר ב-1830 בפולין הקונגרסאית בשליטת רוסיה בראשות אחיו מיכל גדאון רדזיוויל, נשלל ממנו כל הסמכויות, והשלטון עבר לידי האוברפרזידנט . שנה אחר-כך בוטל תפקידו של הדוכס-מושל, והאוטונומיה של הדוכסות הגדולה בוטלה. הוא שולב ב, ושמו שונה ל"פרובינציית פוזן" ב-1848.

אנטון היינריך רדזיוויל חזר לארמונו בברלין, שם נפטר ב-7 באפריל 1833. הוא נקבר ב. ילדיו עם לואיזה היו גרמנים בתרבותם, ולא שבו לפוזנן; אולם, כבעלים של אחוזת  ליד ורשה ואחוזות משפחתיות ענקיות בבלארוס של ימינו, הם ביקרו תכופות בחלקים אחרים של פולין. הפוליטיקאי פרדיננד רדזיוויל היה נכדו. 

ממוזער|250px|שופן מנגן בפסנתר בסלון ברלין של רדזיוויל ב"פאלה רדזיוויל" (הנריק סימירדזקי, 1887)

פטרון אמנות
אנטון רדזיוויל ידוע יותר בזכות חסות שהעניק לאמנות מאשר בזכות הקריירה הפוליטית הכושלת שלו. ארמונותיו בברלין (מאוחר יותר לשכת קנצלר הרייך של אוטו פון ביסמרק), בפוזנן וב היו ידועים בקונצרטים נהדרים שביצעו המוזיקאים הבולטים בתקופתו. מלבד קונצרטים של גיטרה, צ'לו ואופרה בביצועו של רדזיוויל עצמו, בין אורחיו היו ניקולו פאגאניני (קונצרט בפוזנן ב-19 במאי 1829), יוהאן וולפגנג פון גתה, פרדריק שופן ולודוויג ואן בטהובן. שופן כתב את "פתיחה ופולונז בריליאנט בדו מז'ור לפסנתר ולצ'לו, אופוס 3" במיוחד עבור רדזיוויל. הוא גם ביצע קונצרט בארמונו בפוזנן ב-2 באוקטובר 1828. בנוסף, שופן הקדיש את ה"שלישייה לפסנתר, לכינור ולצ'לו בסול מינור, אופוס 8" לרדזיוויל. לודוויג ואן בטהובן הקדיש לו את האוברטורה אופוס 115 (Zur Namensfeier), ואילו גתה השתתף במאמציו לכתוב את המוזיקה לפאוסט שלו. מריה שימנובסקה הקדישה לו את הסרנדה pour le Pianoforte avec le accompagnement de violoncelle (תרגום מצרפתית: לפסנתר בליווי צ'לו). הוא גם היה נותן חסות בולט של תיאטראות פולניים, ואשתו פתחה את בית הספר הממלכתי הראשון לבנות בפוזנן ב-1830.

אותות ועיטורים
 חבר העמים הפולני-ליטאי: אביר , 6 בספטמבר 1793; 1 בדצמבר 1815
 ממלכת פרוסיה:
 אביר , 1795
 אביר מסדר העיט השחור, 16 במרץ 1796
 ממלכת בוואריה: , 1825
 המסדר הריבוני הצבאי של מלטה: אביר הכבוד והמסירות

קישורים חיצוניים



הערות שוליים

אנטון היינריך
קטגוריה:גנרלים בצבא הפרוסי
קטגוריה:מעוטרי אות מסדר העיט האדום
קטגוריה:אנשי צבא במלחמות נפוליאון
קטגוריה:פוליטיקאים פולנים
קטגוריה:מלחינים פולנים
קטגוריה:מלחינים מהתקופה הרומנטית
קטגוריה:אבירי מסדר העיט הלבן
קטגוריה:אבירי מסדר העיט השחור
קטגוריה:אצולה פולנית
קטגוריה:אבירי מסדר מלטה
קטגוריה:פולנים שנולדו ב-1775
קטגוריה:נפטרים ב-1833